CELEX: 32014R0877
Language: hr
Date: 2014-08-08 00:00:00
Title: Provedbena uredba Komisije (EU) br. 877/2014 оd 8. kolovoza 2014. o razvrstavanju određene robe u kombiniranu nomenklaturu

13.8.2014   
            
            
               HR
            
            
               Službeni list Europske unije
            
            
               L 240/15
            
         PROVEDBENA UREDBA KOMISIJE (EU) br. 877/2014
   оd 8. kolovoza 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Kako bi se osigurala jedinstvena primjena kombinirane nomenklature priložene Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a u cilju primjene tarifa i drugih mjera u vezi s trgovinom robom.
            
         
               (3)
            
            
               U skladu s navedenim općim pravilima robu opisanu u stupcu 1. tablice iz Priloga potrebno je razvrstati u odgovarajuću oznaku KN iz stupca 2., a na temelju razloga iz stupca 3. navedene tablice.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije povezane s razvrstavanjem robe u kombiniranu nomenklaturu, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom, mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. kolovoza 2014.
      
         
            Za Komisiju,
         
         
            u ime predsjednika,
         
         Martine REICHERTS
         
            Član Komisije
         
      
   
   
      (1)  SL L 256, 7.9.1987., str. 1.
   
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje
                  (oznaka KN)
               
               
                  Razlozi
               
            
                  (1)
               
               
                  (2)
               
               
                  (3)
               
            
                  Aparat (takozvani „LCD zaslon za videozid”) koji se sastoji od monitora u boji sa zaslonom u tehnologiji tekućeg kristala (LCD) i stroja za automatsku obradu podataka s dimenzijama približno 91 × 53 × 12 cm.
                  Monitor s dijagonalom zaslona približno 102 cm (40 inča) ima sljedeća svojstva:
                  
                              —
                           
                           
                              izvornu rezoluciju 1 920 × 1 080 piksela,
                           
                        
                              —
                           
                           
                              omjer širine i visine 16:9,
                           
                        
                              —
                           
                           
                              razmak između piksela 0,46125 mm,
                           
                        
                              —
                           
                           
                              vrijeme odziva 8 ms,
                           
                        
                              —
                           
                           
                              najveću svjetlinu 700 cd/m2,
                           
                        
                              —
                           
                           
                              omjer kontrasta 3 000:1,
                           
                        
                              —
                           
                           
                              horizontalni i vertikalni kut gledanja 178°,
                           
                        
                              —
                           
                           
                              funkciju slika u slici (PIP).
                           
                        Ugrađeni stroj za automatsku obradu podataka sastoji se od mikroprocesora, memorije od 1 GB i tvrdog diska od 40 GB.
                  Aparat sadržava i pojačalo zvuka, dva zvučnika i gumbe za paljenje i gašenje i upravljanje te mu je priložen uređaj za daljinsko upravljanje.
                  Aparat je opremljen sljedećim sučeljima: VGA ulaz, DVI-D ulaz/izlaz, HDMI, CVBS (AV), RS232C ulaz/izlaz, audio ulaz/izlaz i LAN.
                  Aparat je namijenjen uporabi kao sastavni dio u videozidovima s LCD zaslonom. Integrirani stroj za automatsku obradu podataka služi kao procesor videozida i omogućuje kontrolu mreže od najviše 5 × 5 konfiguracija videozida. Aparat može funkcionirati samostalno kao monitor ili kao stroj za automatsku obradu podataka.
               
               
                  8528 59 31
               
               
                  Razvrstavanje se utvrđuje u skladu s odredbama općih pravila 1. i 6. o tumačenju kombinirane nomenklature, napomenom 3. uz odjeljak XVI. i tekstom oznaka KN 8528, 8528 59 i 8528 59 31.
                  Aparat je dizajniran za obavljanje dviju funkcija iz odjeljka XVI. (obrade podataka iz tarifnog broja 8471 i video pokaznika iz tarifnog broja 8528). Na temelju napomene 3. uz taj odsjek, aparat treba razvrstati s obzirom na njegovu glavnu funkciju.
                  S obzirom na to kako je aparat zamišljen i dizajniran te na činjenicu da stroj za automatsku obradu podataka služi kao procesor videozida i omogućuje kontrolu mreže od najviše 5 × 5 konfiguracija videozida, aparat se upotrebljava kao sastavni dio monitora LCD videozida. Glavna funkcija aparata stoga je funkcija monitora iz tarifnog broja 8528. Razvrstavanje proizvoda u tarifni broj 8471 kao stroj za automatsku obradu podataka stoga je isključeno.
                  S obzirom na njegova objektivna svojstva, primjerice veličinu zaslona, podržane video načine rada, razmak između piksela koji nije prikladan za dulje gledanje iz blizine, jaku svjetlinu, uređaj za daljinsko upravljanje, audio krugove s funkcijom pojačavanja zvuka te funkciju slika u slici (PIP), monitor se ne ubraja u monitore vrste koja se rabi isključivo ili uglavnom u sustavima za automatsku obradu podataka iz tarifnog broja 8471. Razvrstavanje proizvoda u tarifni podbroj 8528 51 00 stoga je isključeno.
                  Budući da može prikazivati signale strojeva za automatsku obradu podataka na razini dostatnoj za praktičnu uporabu sa strojevima za automatsku obradu podataka, smatra se da monitor može prikazivati signale strojeva za automatsku obradu s prihvatljivom razinom funkcionalnosti.
                  Stoga je monitor potrebno razvrstati u oznaku KN 8528 59 31 kao ostali ravni pokaznici koji mogu prikazivati signale iz strojeva za automatsku obradu podataka s prihvatljivom razinom funkcionalnosti sa zaslonom u tehnologiji tekućeg kristala (LCD).